钦定古今图书集成/明伦汇编/氏族典/第065卷 > 《廖用贤尚友录》 > 虞翻
## 钦定古今图书集成/明伦汇编/氏族典/第065卷 > 《廖用贤尚友录》 > 虞翻

按《吴志虞翻传》：“翻字仲翔，会稽馀姚人也。太守王朗命为功曹。孙策征会稽，翻时遭父丧，衰绖诣府门。朗
欲就之，翻乃脱衰入见，劝朗避策，朗不能用，战败浮
海，翻追随营护，到东部候官，然后归策。复命为功曹，
出为富春长。后翻举茂才，汉召为侍御史。曹公为司
空，辟皆不就。孙权以为骑都尉，翻数犯颜谏争，权不”
能悦，又性不协俗，多见谤毁，坐徙丹阳、泾县。吕蒙图
取关羽，称疾还建业，以翻兼知医术，请以自随，翻得
释。权既为吴王，欢宴之末，自起行酒，翻阳醉不持权
去，翻起坐，权于是大怒，手剑欲击之，大司农刘基谏
得免。翻性疏直，数有酒失，权，积怒非一，遂徙翻交州。
虽处罪放，而讲学不倦。在南十馀年，年七十卒。